Julius Malema in hegtenis geneemJulius Malema, die leier van die EFF. Foto: Werner Beukes / SAPA Julius Malema, leier van die Ekonomiese Vryheidsvegters (EVV), is Donderdagaand in hegtenis geneem nadat hy die spoedgrens verbreek het. “Malema is deur die hoëspoed-eenheid in die Vaal op die N1 aangekeer nadat hy teen 215 km/h in ‘n 120 km/h-sone gejaag het,” het Busaphi Nxumalo, woordvoerder vir die Gautengse verkeerspolisie, gesê. “Hy word steeds aangehou,” het Nxumalo om 19:25 gesê. Malema sal by die polisiestasie in die Vaal aangehou word. Verdere besonderhede is nie onmiddellik beskikbaar nie.